als_Latn dik_Latn sag_Latn
Pasi autorizimi i kërkuar nga Prokuroria të shqyrtohet sot në Këshillin e Mandateve, një seancë e jashtëzakonshme jashtë radhe do marrë vendimin përfundimtar për kërkesën e prokurorëve.
Pasi Kuvendi të lëshojë autorizimin në fjalë, Gjykata e Lartë (deputetët trajtohen vetëm nga kjo instancë) do marrë një vendim për masën e tyre të sigurisë: Nëse do mbahen në burg deri në përfundimin e hetimeve dhe daljen në gjyq, apo do hetohen në gjendje të lirë.
Vendimi i Kolegjit Penal të Gjykatës së Lartë mund të dojë rreth një javë kohë dhe do të varet nga puna e deritanishme e prokurorëve. Dmth gjykata teorikisht duhet të bindet që argumentat, provat, faktet, rrezikshmëria e veprës, sjellin si domosdoshmëri arrestimin e individit.
Vetëm nëse Gjykata e Lartë vendos si masë sigurie, arrestimin, policia ka duar të zgjidhura për të lidhur me pranga duart e dy deputetëve. E perditshmja “Dita” shtron pyetjen, a do të kenë guximin gjyqtarët që të mos vendosin arrestimin, megjithëse Kuvendi ka dhënë autorizmin për dy nga anëtarët e vet? Kjo përplasje e panjohur më parë, pritet të shihet si do përfundojë në ditët në vijim.
als_Latn als_Latn als_Latn als_Latn